b'\n_START_ARTICLE_\nBorut Stra\xc5\xbear\n_START_SECTION_\n\xc5\xbdivljenje in delo\n_START_PARAGRAPH_\nBorut Stra\xc5\xbear se je rodil 8.maja 1940 v Mariboru. Obiskoval je \xc5\xa1tiriletno osnovno \xc5\xa1olo v Mariboru. Po kon\xc4\x8dani osnovni \xc5\xa1oli je obiskoval Gimnazijo Maribor, kjer je leta 1958 maturiral. \xc5\xa0tudiral je na Filozofski fakulteti v Ljubljani. Leta 1963 je diplomiral iz slovenskega in srbohrva\xc5\xa1kega jezika s knji\xc5\xbeevnosti. Od leta 1963-1987 je bil zaposlen na Srednji vzgojiteljski \xc5\xa1oli v Ljubljani, najprej kot u\xc4\x8ditelj slovenskega jezika, kasneje pa kot ravnatelj. Od leta 1987-1995 je bila zaposlen na Zavodu RS za \xc5\xa1olstvo kot pedago\xc5\xa1ki svetovalec za slovenski jezik in pa kot predstojnik enote Ljubljana. Med letoma 1995 in 2003 je bil zaposlen na In\xc5\xa1pektoratu RS za \xc5\xa1olstvo in \xc5\xa1port, kot pomo\xc4\x8dnik glavnega in\xc5\xa1pektorja. Sodeloval je z Dr\xc5\xbeavnim in\xc5\xa1titutom za zgodnjo pedagogiko v M\xc3\xbcnchnu, med letoma 1983 in 1987, v projektu Multikulturalna vzgoja v otro\xc5\xa1kem vrtcu. Sodeloval je tudi pri prevodu knjige dr. Dragutin Rosandi\xc4\x87: Metodika knji\xc5\xbeevne vzgoje. Leta 1982 je izdal knjigo z naslovom Knji\xc5\xbeevnost za otroke, kot priro\xc4\x8dnik za vzgojitelje pred\xc5\xa1olskih otrok. Prilo\xc5\xbenostno je objavljal strokovne \xc4\x8dlanke v revijah Jezik in slovstvo ter Otrok in knjiga.\n_START_SECTION_\nO knjigi Knji\xc5\xbeevnost za otroke\n_START_PARAGRAPH_\nKnjiga Knji\xc5\xbeevnost za otroke je bila izdana leta 1982 v Ljubljani na Zavodu RS za \xc5\xa1olstvo, kot priro\xc4\x8dnik za vzgojitelje pred\xc5\xa1olskih otrok. V knjigi avtor navaja definicijo za knji\xc5\xbeevnost, slikanico, pravljico, zgodbe o \xc5\xbeivalih in zgodbe o naravi, izmi\xc5\xa1ljene realisti\xc4\x8dne pripovedne vsebine, kaj so pou\xc4\x8dne in informativne knjige za otroke, kaj je poezija za otroke, dramatika v knji\xc5\xbeevnosti za otroke ter opredeli tudi humor. Pri vsakem poglavju so navedeni znani slovenski in tuji avtorji in njihova dela, kot primer slikanice, pravljice, pou\xc4\x8dne knjige idr. Na koncu vsake vsebine je izpostavljena knji\xc5\xbena vzgoja otrok v pred\xc5\xa1olskem in za\xc4\x8detnem \xc5\xa1olskem obdobju, kako otrok razume delo pri dolo\xc4\x8deni starosti, kaj se nau\xc4\x8di in predvsem zakaj je pomembno da neko delo otroku posredujemo. Avtor pravi, da je pri podajanju besedne umetnine otroku najpomembnej\xc5\xa1i namen, da otroku omogo\xc4\x8damo \xc4\x8dustveno, estetsko in eti\xc4\x8dno do\xc5\xbeivljanje.'